Saint Patrick's Cathedral (Iers: Ard-Eaglais Naomh Pádraig) in Dublin, Republiek Ierland is die Nasionale Katedraal van die (Anglikaanse) Kerk van Ierland. Sy kerktoring met 'n hoogte van 43 m maak van die katedraal, wat in 1191 gevestig is, die hoogste kerkgebou (alhoewel nie die hoogste katedraal nie) in Ierland, asook die grootste. St. Patrick's Cathedral dien nogtans nie as katedraal van die plaaslike diosees Dublin and Glendalough nie. Hierdie status is aan Christ Church Cathedral, eweneens in Dublin geleë, as setel van die aartsbiskop van Dublin gegee.